अंगूठाकारअखिल भारत हिन्दू महासभा का ध्वज
अखिल भारत हिन्दू महासभा भारत का एक राजनीतिक दल था। इसकी स्थापना सन १९१५ में हुई थी और तब इसका नाम 'सर्वदेशक हिन्दू सभा' था। मदन मोहन मालवीय, लाला लाजपत राय और विनायक दामोदर सावरकर आदि प्रसिद्ध भारतीय स्वतन्त्रता सेनानी इसके अध्यक्ष रहे। केशव बलराम हेडगेवार इसके उपसभापति रहे। बालकृष्ण शिवराम मुंजे हिन्दू महासभा के सदस्य थे। वे सन १९२७-२८ में अखिल भारत हिन्दू महासभा के अध्यक्ष रहे। राष्ट्रीय स्वयंसेवक संघ को बनवाने में इनका बहुत योगदान था। संघ के संस्थापक केशव बलिराम हेडगेवार के वे राजनितिक गुरु थे।  भारत के स्वतन्त्रता के उपरान्त जब महात्मा गांधी की हत्या हुई तब इसके बहुत से कार्यकर्ता इसे छोड़कर भारतीय जनसंघ में भर्ती हो गये।

 स्थापना 
सन् 1915 में मदनमोहन मालवीय के नेतृत्व में हिंदू महासभा (सर्वदेशक हिन्दू समाज) की स्थापना की गई। सन् 1916 में अंबिकाचरण मजूमदार की अध्यक्षता में लखनऊ में कांग्रेस अधिवेशन हुआ। लखनऊ कांग्रेस ने मुस्लिम लीग से समझौता किया जिसके कारण सभी प्रान्तों में मुसलमानों को विशेष अधिकार और संरक्षण प्राप्त हुए। हिंदू महासभा ने सन् 1915 में हरिद्वार में कासिम बाजार के महाराजा मणीन्द्र चन्द्र नंदी की अध्यक्षता में अपना अधिवेशन करके कांग्रेस-मुस्लिम लीग समझौते तथा चेम्सफोर्ड योजना का तीव्र विरोध किया।

अंग्रेजों ने स्वाधीनता आंदोलन का दमन करने के लिए रौलट ऐक्ट बनाकर क्रांतिकारियों को कुचलने के लिए पुलिस और फौजी अदालतों को व्यापक अधिकार दिए। कांग्रेस की तरह हिंदू महासभा ने भी इसके विरुद्ध आंदोलन चलाया। उसी समय गांधी ने तुर्की के खलीफा को अंग्रेजों द्वारा हटाए जाने के विरुद्ध तुर्की के खिलाफत आंदोलन के समर्थन में भारत में भी खिलाफत आंदोलन चलाया।

सन् 1925 में कलकत्ता नगरी में लाला लाजपत राय की अध्यक्षता में हिंदू महासभा का अधिवेशन हुआ जिसमें प्रसिद्ध कांग्रेसी नेता मुकुंदराव आनंदराव जयकर भी सम्मिलित हुए। सन् 1926 में देश में प्रथम निर्वाचन होने जा रहा था। अंग्रेजों ने असंबलियों में मुसलमानों के लिए स्थान सुरक्षित कर दिए। हिंदूमहासभा ने पृथक् निर्वाचन के सिद्धांत और मुसलमानों के लिए सीटें सुरक्षित करने की विरोध किया।

जब अंग्रेजों का साइमन कमीशन, रिफार्म ऐक्ट में सुधार के लिए भारत आया, तो हिंदू महासभा ने भी कांग्रेस के कहने पर इसका बहिष्कार किया। लाहौर में हिंदू महासभा के अध्यक्ष लाला लाजपत राय स्वयंसेवकों के साथ कमीशन के बहिष्कार के लिए एकत्र हुए। पुलिस ने लाठी प्रहार किया, जिसमें लाला को चोट आई और उनकी मृत्यु हो गई। ब्रिटिश सरकार ने लंदन में गोलमेज सम्मेलन आयोजित करके हिंदू, मुसलमान, सिक्ख आदि सभी के प्रतिनिधियों को बुलाया। हिंदू महासभा की ओर से डॉ॰ धर्मवीर, मुंजे, बैरिस्टर जयकर आदि सम्मिलित हुए। हिंदू महासभा ने सिंध प्रांत को बंबई से अलग करने का भी विरोध किया।

 सावरकर का आगमन 
अंगूठाकार१९३०-४० के दशक का अखिल भारतीय हिन्दू महासभा के नेताओं का समूह-छबि : इसमें खड़े हैं- शंकर किस्तैया, गोपाल गोडसे, मदनलाल पाहवा, दिगम्बर बाडगे ; बैठे हुए- नारायण आप्टे, विनायक दामोदर सावरकर, नाथूराम गोडसे, विष्णु करकरे
सन् 1937 में जब हिन्दू महासभा काफी शिथिल पड़ गई थी और गांधी लोकप्रिय हो रहे थे, तब वीर सावरकर रत्नागिरि की नजरबंदी से मुक्त होकर आए। वीर सावरकर ने सन् 1937 में अपने प्रथम अध्यक्षीय भाषण में कहा कि हिंदू ही इस देश के राष्ट्रीय हैं और आज भी अंग्रेजों को भगाकर अपने देश की स्वतंत्रता उसी प्रकार प्राप्त कर सकते हैं, जिस प्रकार भूतकाल में उनके पूर्वजों ने शकों, ग्रीकों, हूणों, मुगलों, तुर्कों और पठानों को परास्त करके की थी। उन्होंने घोषणा की कि हिमालय से कन्याकुमारी और अटक से क़टक तक रहनेवाले वह सभी धर्म, संप्रदाय, प्रांत एवं क्षेत्र के लोग जो भारत भूमि को पुण्यभूमि तथा पितृभूमि मानते हैं, खानपान, मतमतांतर, रीतिरिवाज और भाषाओं की भिन्नता के बाद भी एक ही राष्ट्र के अंग हैं क्योंकि उनकी संस्कृति, परंपरा, इतिहास और मित्र और शत्रु भी एक हैं - उनमें कोई विदेशीयता की भावना नहीं है।

अखिल भारतीय हिन्दू महासभा के अध्यक्ष
300सन १९४४ में शिमोगा में खींचा गया समूह-फोटो जब विनायक दामोदर सावरकर वहाँ आयोजित हो रहे हिन्दू महासभा के राज्य-स्तरीय सम्मेलन को सम्बोधित करने के लिये पधारे थे। इस फोटो में वे दूसरी पंक्ति में दायें से चौथे स्थान पर बैठे हुए हैं। सारवरकर के बाएं तरफ भूपालम चन्द्रशेखरैया विराजमान हैं जो उस समय राज्य हिन्दू महासभा के अध्यक्ष थे।

 स्वतंत्रता से पहले 
 मदन मोहन मालवीय (१९१५  २१)
 लाला लाजपत राय (१९२१  ३१)
 बालकृष्ण शिवराम मुंजे (१९२१   ३७)
 विनायक दामोदर सावरकर (१९३७  १९४३)
 श्यामाप्रसाद मुखर्जी (१९४५  १९४६)

 स्वतंत्रता के बाद 
 संपूर्णानन्द (१९४७  ४९)
 दीनदयाल उपाध्याय (१९५७  ६५)
 केवल रतन मलकानी (१९४९  ६९)
 महन्त दिग्विजयनाथ (१९६९)
 बृजेश नारायण (१९६९  ७०)
 वीके नारायण सावरकर (१९७०  ८६)
 एस आर वले
 बालाराव सावरकर (१९८७  ९१)
 शिव सरन  (१९९२  ९४)
 डीसी त्यागी  (१९९५  २००६)
 बाबा नंद किशोर मिश्रा (पदस्थ)

 चुनावों में हिन्दू महासभा का इतिहास 
अंगूठाकार१९५१५२ के प्रथम लोकसभा चुनाव में चुनाव आयोग ने अखिल भारतीय हिन्दू महासभा को 'राष्ट्रीय दल' के रूप में मान्यता दी थी। इसे 'घोड़ा और घुड़सवार' चुनाव-चिह्न प्रदान किया गया था।
 लोकसभा के चुनावों में 
 वर्ष लोकसभा चुनाव जीती गयीं सीटों की संख्या सीटों की संख्या में परिवर्तन  . १९५१ प्रथम लोक सभा  4  १९५७ द्वितीय लोक सभा  2  १९६२ तृतीय लोक सभा  1  १९६७ चौथी लोक सभा   1971 पाँचवीं लोक सभा  1 - 1977 छठी लोक सभा  - 1980 सातवीं लोक सभा  - 1984 आठवीं लोक सभा  - 1989 नौंवीं लोक सभा  1  1991 दसवीं लोक सभा  1 - 1996 ग्यारहवीं लोक सभा  - 1998 बारहवीं लोक सभा  - 1999 तेरहवीं लोक सभा  - 2004 चौदहवीं लोक सभा  - 2009 पंद्रहवीं लोक सभा  - 2014 सोलहवीं लोक सभा  - 2019 सत्रहवीं लोक सभा  - 2024 अठारहवीं लोक सभा  -

राज्यों के चुनावों में 

विधानसभा के चुनाव का इतिहास
 वर्ष  लड़ी गयी सीटों की संख्या जीती गयी सीटों की संख्या  -  प्राप्त मतों की संख्या  मत-प्रतिशत ()   - ()   परिणाम उत्तर प्रदेश1969  167,807 	0.29अन्य१९७४  81,829	0.30अन्य सन् 1977, 1980, 1985, 1989, 1991, 1993, 1996 के चुनावों में हिन्दू महासभा ने चुनाव में भाग लिया लेकिन कोई भी सीट पर जीत नहीं मिली।2002 1 	अन्य सन् 2007, 2012, 2017, 2022 हिन्दू महासभा ने चुनाव लड़ा लेकिन कोई सीट नहीं जीती। कर्नाटक19991 02530.001कोई नहीं2004 चुनाव में भाग नहीं लिया 20086023200.01कोई नहीं2013103450.001कोई नहीं20187028400.01कोई नहीं20236

इन्हें भी देखें
मदन मोहन मालवीय
बाळकृष्ण शिवराम मुंजे
विनायक दामोदर सावरकर
हिन्दू महासभा (फिजी)
विश्व हिन्दू परिषद

सन्दर्भ

श्रेणी:भारत के राजनीतिक दल
श्रेणी:हिन्दू संगठन